65 લાખ લોકોને સમાવતાં સુરત શહેરમાં અડધો કરતાં વધુ વસ્તી બહારથી આવીને વસેલાં લોકોની છે. ઉત્તર ભારત, ઈશાન, મહારાષ્ટ્ર અને રાજ્યનાં સોરાષ્ટ્રનાં ખૂણે-ખૂણેથી આવીને લોકો સુરતમાં વસ્યા છે. તહેવારોની ઉજવણી પરિવાર સાથે કરવા માટે લોકો હંમેશની માફક પોતાના વતનની વાટ પકડે છે. સૌરાષ્ટ્રનાં અનેક પરિવારો સુરતમાં વસે છે. દર વર્ષે દિવાળીનાં તહેવારમાં સુરત વસતાં લોકો સૌરાષ્ટ્ર જાય છે. જે માટે એસટી વિભાગ દ્વારા વિશેષ બસો દોડાવાય છે.